CELEX: 62008CN0018
Language: el
Date: 2008-01-21 00:00:00
Title: Υπόθεση C-18/08: Αίτηση για την έκδοση προδικαστικής αποφάσεως, την οποία υπέβαλε το Tribunal d'instance de Bordeaux (Γαλλία) στις 21 Ιανουαρίου 2008 — Foselev Sud-Ouest SARL κατά Administration des douanes et des droits indirects

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/19
            
         Αίτηση για την έκδοση προδικαστικής αποφάσεως, την οποία υπέβαλε το Tribunal d'instance de Bordeaux (Γαλλία) στις 21 Ιανουαρίου 2008 — Foselev Sud-Ouest SARL κατά Administration des douanes et des droits indirects
   (Υπόθεση C-18/08)
   (2008/C 79/32)
   Γλώσσα διαδικασίας: η γαλλική
   Αιτούν δικαστήριο
   Tribunal d'instance de Bordeaux (Γαλλία)
   Διάδικοι στην υπόθεση της κύριας δίκης
   
      Ενάγουσα: Foselev Sud-Ouest SARL
   
      Εναγομένη: Administration des douanes et des droits indirects
   Προδικαστικό ερώτημα
   Μπορούν, σύμφωνα με το άρθρο 6, παράγραφος 2, στοιχείο β', της οδηγίας 1999/62/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1999, περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (1), τα κράτη μέλη να εφαρμόζουν φοροαπαλλαγές για ορισμένες κατηγορίες οχημάτων. Στο πλαίσιο αυτό, η έγκριση την οποία έδωσε η Επιτροπή στη Γαλλία με την απόφαση της 20ής Ιουνίου 2005 (2) να απαλλάξει ορισμένες κατηγορίες οχημάτων ευθέως εφαρμόζεται υπέρ των ιδιωτών ή, εφόσον πρόκειται για εγκριτική απόφαση απευθυνόμενη στη Γαλλία, απαιτείται η θέσπιση εθνικού μέτρου μεταφοράς;
   
      (1)  EE L 187, σ. 42.
   
      (2)  Απόφαση της Επιτροπής, της 20ής Ιουνίου 2005, σχετικά με αίτηση της Γαλλίας για τη φοροαπαλλαγή οχημάτων σύμφωνα με το άρθρο 6 παράγραφος 2 στοιχείο β' της οδηγίας 1999/62/ΕΚ του Ευρωπαϊκού Κοινοβουλίου και του Συμβουλίου περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (EE L 158, σ. 23).